Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 593/12/7706	Poprad, 11.1.2013
EEČ : 2-57-4-2013

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že v období od 02.09.2011 do 30.06.2012 v školskom roku 2011/2012 ako rodič maloletého XXXXX, nar. XXXXX, žiaka Špeciálnej základnej školy XXXXX, okr. Poprad, detašované pracovisko XXXXX, okr. Poprad, aj napriek upozorneniam školy nezabezpečila riadnu účasť svojho syna na výchovno-vzdelávacom procese, a tak zanedbávala starostlivosť o jeho výchovu a povinnú školskú dochádzku, v dôsledku čoho maloletý XXXXX bezdôvodne a bez ospravedlnenia vymeškal 190 vyučovacích hodín
lebo je trestné stíhanie neprípustné podľa § 9 odsek 1 písmeno d
Odôvodnenie:
     Uznesením povereného príslušníka Obvodného oddelenia PZ XXXXX sp. zn.: XXXXX zo dňa 18.08.2012 bolo začaté trestné stíhanie a súčasne vznesené obvinenie XXXXX pre prečin ohrozovania mravnej výchovy mládeže podľa § 211 ods. 1 písm. b/ Trestného zákona na tom skutkovom základe, že v období od 02.09.2011 do 30.06.2012 v školskom roku 2011/2012 ako rodič maloletého XXXXX, nar. XXXXX, žiaka Špeciálnej základnej školy XXXXX XXXXX, okr. Poprad, detašované pracovisko XXXXX, okr. Poprad, aj napriek upozorneniam školy nezabezpečila riadnu účasť svojho syna na výchovno-vzdelávacom procese, a tak zanedbávala starostlivosť o jeho výchovu a povinnú školskú dochádzku, v dôsledku čoho maloletý XXXXX bezdôvodne a bez ospravedlnenia vymeškal 190 vyučovacích hodín.

    V priebehu prípravného konania bolo zistené, že obvinená XXXXX dňa 28.10.2012 zomrela - túto skutočnosť preukazuje úmrtný list zo dňa 21.11.2012, vydaný matričným úradom Mesta Poprad.

    Z ustanovenia § 9 ods. 1 písm. d/ Trestného poriadku vyplýva, že trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

     Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 / Trestného poriadku /.

     Vzhľadom k tomu, že bolo preukázané, že obvinená XXXXX zomrela, bolo potrebné rozhodnúť tak, ako je uvedené vo výrokovej časti tohto uznesenia a trestné stíhanie obvinenej XXXXX podľa § 215 ods. 1 písm. d/ Trestného poriadku s poukazom na § 9 ods. 1 písm. d/ Trestného poriadku zastaviť, pretože trestné stíhanie je neprípustné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Mitníková
prokurátorka